CELEX: 32009D0873
Language: fi
Date: 2009-11-30 00:00:00
Title: 2009/873/EY: Komission päätös, tehty 30 päivänä marraskuuta 2009 , päätöksen 2006/168/EY muuttamisesta siltä osin kuin on kyse yhteisöön suuntautuvaan naudan alkioiden tuontiin hyväksyttyjen alkionsiirto- tai alkiontuotantoryhmien luettelosta (tiedoksiannettu numerolla K(2009) 9320) (ETA:n kannalta merkityksellinen teksti)

2.12.2009   
            
            
               FI
            
            
               Euroopan unionin virallinen lehti
            
            
               L 315/22
            
         
      KOMISSION PÄÄTÖS,
   tehty 30 päivänä marraskuuta 2009,
   päätöksen 2006/168/EY muuttamisesta siltä osin kuin on kyse yhteisöön suuntautuvaan naudan alkioiden tuontiin hyväksyttyjen alkionsiirto- tai alkiontuotantoryhmien luettelosta
   (tiedoksiannettu numerolla K(2009) 9320)
   (ETA:n kannalta merkityksellinen teksti)
   (2009/873/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta 1989 annetun neuvoston direktiivin 89/556/ETY (1) ja erityisesti sen 7 artiklan 1 kohdan ja 9 artiklan 1 kohdan b alakohdan,
   sekä katsoo seuraavaa:
   
               (1)
            
            
               Direktiivissä 89/556/ETY säädetään eläinten terveyttä koskevista vaatimuksista, joita sovelletaan tuoreiden ja pakastettujen naudansukuisten kotieläinten alkioiden yhteisön sisäiseen kauppaan ja tuontiin kolmansista maista.
            
         
               (2)
            
            
               Eläinten terveyttä ja eläinlääkärintodistuksia koskevista vaatimuksista naudan alkioiden tuonnissa yhteisöön 4 päivänä tammikuuta 2006 tehdyssä komission päätöksessä 2006/168/EY (2) säädetään, että jäsenvaltioiden on sallittava sellaisten naudansukuisten kotieläinten alkioiden tuonti, jotka yhteisöön suuntautuvaan naudansukuisten eläinten alkioiden vientiin kolmansissa maissa hyväksyttyjen alkionsiirtoryhmien ja alkiontuotantoryhmien luettelosta 30 päivänä heinäkuuta 1992 tehdyn komission päätöksen 92/452/ETY (3) liitteessä luetellut hyväksytyt alkionsiirto- tai alkiontuotantoryhmät ovat keränneet tai tuottaneet päätöksen 2006/168/EY liitteessä I luetelluissa kolmansissa maissa.
            
         
               (3)
            
            
               Naudansukuisten eläinten alkioiden yhteisöön suuntautuvaan tuontiin kolmansissa maissa hyväksyttyjen alkionsiirtoryhmien ja alkiontuotantoryhmien luettelosta 14 päivänä helmikuuta 2008 tehdyllä komission päätöksellä 2008/155/EY (4) kumottiin ja korvattiin päätös 92/452/ETY. Päätöksessä 2008/155/EY säädetään, että jäsenvaltiot voivat tuoda alkioita kolmansista maista ainoastaan, jos niiden keräämisestä, käsittelystä ja varastoinnista ovat vastanneet kyseisen päätöksen liitteessä luetellut alkionsiirto- ja alkiontuotantoryhmät.
            
         
               (4)
            
            
               Tietojen kirjaamiseen ja julkaisemiseen eläinlääkinnän ja kotieläinjalostuksen aloilla sovellettavien menettelyjen yksinkertaistamisesta ja direktiivien 64/432/ETY, 77/504/ETY, 88/407/ETY, 88/661/ETY, 89/361/ETY, 89/556/ETY, 90/426/ETY, 90/427/ETY, 90/428/ETY, 90/429/ETY, 90/539/ETY, 91/68/ETY, 91/496/ETY, 92/35/ETY, 92/65/ETY, 92/66/ETY, 92/119/ETY, 94/28/EY ja 2000/75/EY, päätöksen 2000/258/EY sekä direktiivien 2001/89/EY, 2002/60/EY ja 2005/94/EY muuttamisesta 15 päivänä heinäkuuta 2008 annetulla neuvoston direktiivillä 2008/73/EY (5) muutettiin direktiiviä 89/556/ETY ja otettiin käyttöön yksinkertaistettu menettely sellaisten alkionsiirto- ja alkiontuotantoryhmien luettelon laatimista ja julkaisemista varten, jotka on hyväksytty naudan alkioiden yhteisöön suuntautuvaan tuontiin kolmansissa maissa. Uutta menetelmää sovelletaan 1 päivästä tammikuuta 2010, ja sen mukaan komissio ei ole enää vastuussa luettelon laatimisesta. Luettelo alkionsiirto- ja alkiontuotantoryhmistä, jotka sellaisen kolmannen maan, josta voidaan lähettää alkioita yhteisöön, toimivaltaiset viranomaiset ovat hyväksyneet direktiivissä 89/556/ETY säädettyjen edellytysten mukaisesti, on ainoastaan annettava tiedoksi komissiolle, joka asettaa sen julkisesti saataville tiedotusta varten.
            
         
               (5)
            
            
               Direktiivillä 2008/73/EY käyttöön otetun uuden menettelyn vuoksi päätöstä 2008/155/EY sovelletaan 31 päivään joulukuuta 2009.
            
         
               (6)
            
            
               Sen vuoksi päätöstä 2006/168/EY olisi muutettava.
            
         
               (7)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2006/168/EY 1 artikla seuraavasti:
   
      ”1 artikla
      Alkioiden tuontiin sovellettavat yleiset edellytykset
      Jäsenvaltioiden on sallittava sellaisten naudansukuisten kotieläinten alkioiden, jäljempänä ’alkioiden’, tuonti, jotka direktiivin 89/556/ETY 8 artiklan mukaisesti hyväksytyt alkionsiirto- tai alkiontuotantoryhmät ovat keränneet tai tuottaneet tämän päätöksen liitteessä I luetelluissa kolmansissa maissa.”
   
   2 artikla
   Tätä päätöstä sovelletaan 1 päivästä tammikuuta 2010.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 30 päivänä marraskuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 302, 19.10.1989, s. 1.
   
      (2)  EUVL L 57, 28.2.2006, s. 19.
   
      (3)  EYVL L 250, 29.8.1992, s. 40.
   
      (4)  EUVL L 50, 23.2.2008, s. 51.
   
      (5)  EUVL L 219, 14.8.2008, s. 40.